På midten av 1800-tallet ble stedet av forfatteren James Joseph Sheahan beskrevet som «en av de mest stakkarslige av de mange miserable landsbyene i grevskapet» (, 1862). På vinteren, da Sheahan kom dit, var veien til Simpson sperret av en 200 meter bred og en meter dyp oversvømt elv. Dette ble tatt hånd om i 1860-årene, da veien mellom Northampton og London ble hevet over en meter på stedet slik at den ikke lenger ble oversvømt hver vinter.